3BB เปิดขายหุ้นกู้ “รายใหญ่-กองทุน” 27-29 ก.ย.นี้ ชูดบ. 6.25%
3BB เปิดจองหุ้นกู้ดอกเบี้ย 6.25% ต่อปี เสนอขายผู้ลงทุนสถาบันและนักลงทุนรายใหญ่ 27-29 ก.ย.นี้ ตั้ง 4 สถาบันการเงินเป็นผู้จัดจำหน่ายหุ้นกู้
3BB เปิดจองหุ้นกู้ดอกเบี้ย 6.25% ต่อปี เสนอขายผู้ลงทุนสถาบันและนักลงทุนรายใหญ่ 27-29 ก.ย.นี้ ตั้ง 4 สถาบันการเงินเป็นผู้จัดจำหน่ายหุ้นกู้
30 ส.ค. 2564

นางชื่นกมล ตรีสุทธาชีพ Chief Financial Officer บริษัท ทริปเปิลที บรอดแบนด์ จำกัด (มหาชน) หรือ 3BB เปิดเผยว่า บริษัทฯ เตรียมขายหุ้นกู้ “บริษัท ทริปเปิลที บรอดแบนด์ จำกัด (มหาชน) ครั้งที่ 1/2564” ซึ่งเป็นหุ้นกู้ระยะยาวชนิดระบุชื่อผู้ถือ ประเภทไม่ด้อยสิทธิ มีประกันและมีผู้แทนผู้ถือหุ้นกู้ อายุ 3 ปี อัตราดอกเบี้ยคงที่ 6.25% ต่อปี จ่ายดอกเบี้ยทุก 3 เดือนตลอดอายุ เสนอขายในวงแคบให้แก่ผู้ลงทุนสถาบัน และ/หรือนักลงทุนรายใหญ่ (PP-II&amp;HNW)
ทั้งนี้ บริษัทฯ แต่งตั้งสถาบันการเงิน 4 แห่งเป็นผู้จัดจำหน่ายหุ้นกู้ ประกอบด้วย บริษัทหลักทรัพย์ เคทีบีเอสที จำกัด (มหาชน) บริษัทหลักทรัพย์ ฟิลลิป (ประเทศไทย) จำกัด (มหาชน) บริษัทหลักทรัพย์ ไอร่า จำกัด (มหาชน) และบริษัทหลักทรัพย์ เอเอสแอล จำกัด โดยคาดว่าจะเสนอขายในวันที่ 27-29 กันยายน 2564